Ministrica regionalnoga razvoja i fondova Europske unije Gabrijela Žalac kaže da je još u subotu, nakon nesreće u Vinkovcima, ponudila ostavku premijeru Andreju Plenkoviću. Ministrica je pred novinarima bila vidno potresena, cijelo vrijeme je plakala, ali ono što je obilježilo ovo obraćanje javnosti je priznanje Gabrijele Žalac da joj je vozačka dozvola istekla u lipnju 2016. godine!

- Priznajem sve što se dogodilo onaj dan, policija će reći sve o tome, ispričavam se hrvatskoj javnosti, rekla je u suzama Gabrijela Žalac na pressici te otkrila da joj je vozačka dozvola istekla još 2016. godine.

'U subotu zbog šoka nisam bila u stanju dati izjavu. To ne bih poželjela da se nikome dogodi. Krenula sam u trgovinu i izletjela mi je pod auto. Pozvali smo hitnu i policiju, prevezena je u vinkovačku bolnicu, a od tamo u KBC Osijek. Jako sam potresena, ne znam što da kažem. Za vozačku dozvolu nisam ni znala da mi je istekla, ali to me ne opravdava. Istekla je 9. lipnja 2016. godine. Meni je samo drago da je djevojčica dobro. Posjetila sam ju u KBC-u Osijek u subotu. Najvažnije mi je da će sve biti s njom u redu. Premijeru sam već u subotu ponudila svoju ostavku. Jutros sam ponudila mandat na rapsolaganje. Uopće me ne opravdava da imam nevažeću vozačku dozvolu. To je takav splet okolnosti... Pored moje ulice je dijete istrčalo, ja sam je pokušala izbjeći, srećom da nitko nije naišao iz suprotnog smjera...', rekla je Žalac kroz suze.

Zeljko Puhovski / CROPIX

Zeljko Puhovski / CROPIX

Zeljko Puhovski / CROPIX

Dodala je da je tek na policijskom uviđaju shvatila da joj je vozačka istekla. S premijerom Plenkovićem je, kaže, razgovarala čim se nesreća dogodila.

'Ja sam ponudila ostavku iz moralnih i drugih razloga. Premijer će vam reći hoće li ju prihvatiti...', dodaje ministrica Žalac.

'Toliko sam u šoku da vam nemam što drugo reći osim priznati sve što se taj dan dogodilo. Ja se ispričavam hrvatskoj javnosti, a i šire. To se dogodilo iz neznanja koje me ne opravdava, misleći da mi dozvola traje duže a ne 10 godina... Ja to naprosto nisam znala', kaže Žalac i dodaje da je vozila možda brzinom od 30 ili 40 kilometara na sat. Jednostavno nisam znala da mi je vozačka istekla. Ja vozim auto jedino kad dođem u Vinkovce, vikendom ', ističe Žalac i dodaje da bi bilo lijepo da policija građane obavijesti kada im neki dokument ističe.

Zeljko Puhovski / CROPIX